Suċċess ieħor inkredibbli għal Howard hekk kif it-tliet kontestanti tiegħu jaslu mal-aħħar 8 ta' X Factor Malta. Dawn huma Drakard, Kevin Paul u Ryan Hili li ngħaqdu fl-aħħar 8 ma' Ceci & Kriss, Cheryl Balzan, Audrienne, Timea Farr u Lisa Gauci. Howard jgħid, "Ħa nibda billi nifraħ lill-finalisti kollha, lil dawk li għamluha għall-isfida li jmiss u lil dawk li telqu wkoll. Nixtieq nirringrazzja wkoll lill-pubbliku tal-vot, lill-udjenza live kif ukoll lin-nies kollha li jaħdmu wara l-kwinti biex iwasslulkom dan l-ispettaklu, inklużi sħabi l-ġurija Ira Losco, Philippa Naudi, Ivan Grech u l-host Ben Camille." Hu jkompli jżid, "It-3 subien kollha għamluha għall-fażi li jmiss. Ħadmu ħafna imma nwiegħed, għandi xi ħaġa speċjali għall-ġimgħa d-dieħla għall-'Boys' kollha u nemmen sinċerament li tista' tkun l-aqwa ġimgħa tagħhom. It-tema hija 'SOUNDTRACKS', li tfisser kwalunkwe mużika minn film, Serje tat-TV, kollox! Naraw il-Ħadd li ġej." Rajna kwalità enormi fis-sezzjoni tal-Boys ta' din is-sena. Mill-ewwel żewġ programmi rajna kemm Ryan jispikka fil-ballads, Kevin hu songwriter tajjeb immens u kreattiv għall-aħħar filwaqt li Drakard fl-aħħar ħmistax urina kemm hu artist versatili li kapaċi jkunu tant u tant kurrenti. Min jaf x'hemm lest għalihom dawn it-tlieta? Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Ħafna Jibku T-Telfa Ta' Alison Mallia - Omm Ta' Żewġt Itfal Żgħar Bil-Filmat: "Ir-Raba' Waħda Mhux Ħa Neħodha. Lanqas Jekk Jitfgħuni L-Ħabs" - Dr. Frank Portelli Jiddikjara Dan Waqt F Living Show X'Ġaralek Ħabib?… Insellimlek Ħabib Sellilna Għall-Beltin Li Telqu Qablek." - Ray Azzopardi Ristorant Jagħlaq Il-Bibien Tiegħu Sakemm Il-Gvern Ibiddel Ir-Regolamenti Li Trid Vaċċin Biex Tidħol Ġo Stabbiliment Tal-Ikel!